text: Brand i bil på Esbjergmotorvejen
  12 marts 2015 kl. 16.52
  Torsdag eftermiddag udbrød der brand i en bil på Esbjergmotorvejen ved Holsted. En teknisk fejl var årsagen, siger politiet.
  Syd- og Sønderjyllands Politi tweetede torsdag eftermiddag, at der var brand i en bil på Esbjergmotorvejen ved Holsted. Både politi og brandvæsen var på stedet.
  - Bilen brød i brand under kørslen, så det var formentlig en teknisk fejl et sted, siger vagtchefen hos Syd- og Sønderjyllands Politi til TV SYD her til aften.
  Bilen blev kørt ind til siden og slukket. Passagerne i bilen kom ikke noget til.
  Det brændende køretøj på Esbjerg motorvejen v/Holsted er nu slukket og fjernet fra kørebanen.  #politidk
  
  